Oil
7నెలల కనిష్టానికి ముడిచమురు ధరలు
ముంబయి,జూన్‌ 22: ముడిచమురుధరలు ఏడు నెలల కనిష్టస్థాయికి పడిపోయాయి. ఈ సంవత్స రంలోని ఆరునెలల్లో ఇదే భారీ పతనంగా చెపుతు న్నారు. గడచిన రెండు దశాబ్దాలకాలంలో ఇంత భారీ మొత్తం దిగజారిన సందర్భాలు లేవు. ఒపెక్‌, నాన్‌ఒపెక్‌ దేశాల ఉత్పత్తిదారులు అంతర్జాతీయంగా ఉత్పత్తిలో కోతకు అంగీకరించినా ముడిచమురు విశ్వవిపణిలో మందగించాయి. ఆగస్టు బ్రెంట్‌ ముడిచమురు ఫ్యూచర్స్‌ 12సెంట్లు తగ్గి 45.85 డాలర్లుగా నడిచాయి. అంతకుముందు ట్రేడింగ్‌లో ఏడు సెంట్లు తగ్గి 43.44 డాలర్లుగా నడిచాయి. ఈ ఏడాదిలో ఇప్పటివరకూ ముడిచమురు 20 శాతం విలువలపరంగా నష్టపోయింది. 1997 తర్వాత ఈ ఏడాది మొదటి ఆరునెలల్లో మరింత అధ్వాన్నంగా ధరలు తగ్గాయి. ఒపెక్‌, నాన్‌ఒపెక్‌ దేశాల ఉత్పత్తిదారులు రోజుకు 1.8 మిలియన్‌ బ్యారెళ్ల ఉత్పత్తిని తగ్గించాలన్న నిర్ణయం మరింత డిమాండ్‌ను పెంచింది.
ఈ ఆంక్షలను గత ఏడాదే అంగీకరించినా ఇప్పటికీ అమలులోనికి రాలేదు. ఈ పతనం భవిష్యత్తులో కూడా ఆగదని జూలియన్‌ బేర్‌ కమోడిటీస్‌ రీసెర్చి ఆర్థికవేత్త కార్‌స్టెన్‌ మెంక్‌ వెల్లడించారు. పాశ్చాత్యదేశాల్లో చమురుడిమాండ్‌ మందగమనంతో ఉంది. మధ్యతూర్పు ఆంక్షలు కూడా ఇందుకు దోహదంచేసాయి. అమెరికన్‌ పెట్రో లియం సంస్థ గణాంకాలను చూస్తే అమెరికాలో ముడిచమురు గత వారంరోజులుగా పేరుకనిపోయా యి. అంచనాలకంటే తక్కువకు చేరాయి. గ్యాసో లిన్‌ స్టాక్‌కూడాపేరుకుపోయిందని చెపుతున్నారు. ఒపెక్‌, నాన్‌ ఒపెక్‌ చమురు ఉత్పత్తి కంపెనీలు తమ ఉత్పత్తిలోకోత ఒప్పందానికి 106శాతం వచ్చా రని చమురు ప్రతినిధులు వెల్లడించారు ఒపెక్‌ నిబంధనలు అమలు 108శాతం, నాన్‌ ఒపెక్‌ దేశాల్లో అమలు 100శాతంగా ఉందని చెపుతు న్నారు. మిగిలిన దేశాల ఉత్పత్తిదారులు మేనెలలో ఉత్పత్తి తగ్గింపును 106శాతం అమలుచేసినట్లు సర్వేలు చెపుతున్నాయి. సౌదీ అరేబియా, రష్యా దేశాలు ఉత్పత్తిని మరింతగా పెంచినట్లు అంచనా.
ప్రాజెక్టులను మరింత వేగవంతంచేస్తూ డ్రిల్లింగ్‌ పథకాలను మరింత విస్తరించాయి. అంతేకాకుండా స్పేర్‌నిల్వల సామర్ధ్యాన్ని కూడా పెంచుకుంటుం డటంతో భవిష్యత్తులో ధరలు మరింతగా తగ్గుతా యని అంచనావేస్తున్నారు. బిఎంఐ రీసెర్చి సంస్త ఇదే తన పరిశోధనాత్మక పత్రంలో వెల్లడించింది. ముడిచమురుధరలు తగ్గడంతో భారత్‌లోని విమానయానరంగం కంపెనీల షేర్లు భారీగా వృద్ధిని సాధించాయి. ఏవియేషన్‌ టర్బైన్‌ ఫ్యూయల్‌ ధరలు మరింత తగ్గే అవకాశం ఉందన్న అంచనాలతోనే స్టాక్‌ కొనుగోళ్లు పెరిగాయి. జెట్‌, స్పైస్‌జెట్‌ఇండిగో వంటి సంస్థ ల షేర్లు భారీ ఊపు అందుకున్నాయి. మేనెలలో భారతీయ ఎయిర్‌లైన్స్‌ సంస్థలన్నీ కలిసి 10 మిలియన్ల ప్రయాణీకులను చేరవేసాయి. అదే గత ఏడాదిమేనెలలో 8.6 మిలియన్‌ ప్యాసిం జర్లను దేశీయ ఎయిర్‌లైన్స్‌కు సంబంధించి జన వరి మేనెలల్లో 46.6 మిలియన్ల మందిని చేర వేసినట్లు తేలింది. అంతకుముందు ఏడాది ఇదే కాలంలో 39.6 మిలియన్ల ప్రయాణీకుల రాకపోక లు జరిగాయి. ముడిచమురు ధరలు ఏడునెలల కనిష్టంగా అంటే 3శాతానికి తగ్గాయి. దీనితోనే ఏవియేషన్‌ ఇంధన ధరల్లో కూడా భారీ తగ్గుదల ఉంటుందని అంచనా. స్పైస్‌జెట్‌, జెట్‌ ఎయిర్‌వేస్‌, ఇంటర్‌గ్లోబ్‌ ఏవియేషన్‌ ఇండిగో ధరలు భారీగా పెరిగినట్లు నిపుణులు అంచనాలు వేస్తున్నారు.